**Ffurflen Dendro**

1. **Datganiad na fu unrhyw ymgais i Ganfasio**

Sylwer bod y cymal isod yn gymwys mewn cysylltiad ag unrhyw gontract a ddyfernir i chi gan Gofal Cymdeithasol Cymru.

Mae rhoi neu gynnig unrhyw rodd neu gydnabyddiaeth o unrhyw fath fel cymhelliad neu wobr i unrhyw was neu aelod o gorff cyhoeddus yn drosedd, a gallai arwain at ddedfryd o garchar. Yn ychwanegol at hyn, tynnir eich sylw’n benodol at y cymal yn y contract arfaethedig sy’n rhoi’r grym i Gofal Cymdeithasol Cymru ddiddymu’r contract ac adennill unrhyw golled gan y contractwr os yw’r contractwr wedi cynnig neu roi unrhyw rodd neu gymhelliad o unrhyw fath mewn cysylltiad â chael y contract. Dylech hefyd nodi a chadarnhau eich bod wedi cydymffurfio â gofynion Deddf Llwgrwobrwyo 2010.

Ar ben hynny, fel yr un sy’n llofnodi yn Adran 4, rwy’n addo nad wyf i na’m sefydliad wedi canfasio, ac na fyddwn yn canfasio nac yn mynd ar ofyn unrhyw aelod neu swyddog, gweithiwr neu asiant i Gofal Cymdeithasol Cymru, nac awdurdod contractio arall, mewn cysylltiad â dyfarnu’r contract, ac nad oes neb sy’n cael ei gyflogi gennyf wedi cyflawni gweithred o’r fath, ac na fydd yn cyflawni gweithred o’r fath ychwaith.

1. **Datganiad na fu unrhyw ymgais i Gydgynllwynio i ennill y Tendr**

Drwy gyflwyno ein tendr, fel yr un sy’n llofnodi yn Adran 4, rwy’n cadarnhau nad yw swm ein tendr wedi cael ei gyfrifo drwy gytundeb neu drefniant ag unrhyw berson, cwmni neu drydydd parti ar wahân i Gofal Cymdeithasol Cymru, ac nad yw swm ein tendr neu ddyfynbris arfaethedig wedi’i gyfathrebu i unrhyw berson heb ganiatâd Gofal Cymdeithasol Cymru.

Yn ogystal, ni fyddwn ac nid ydym wedi addasu swm unrhyw dendr neu ddyfynbris arfaethedig yn unol ag unrhyw gytundeb neu drefniant rhyngom ni ac unrhyw berson ar wahân i Gofal Cymdeithasol Cymru.

1. **Ffurflen Dendro**

Yr wyf i/Yr ydym ni sydd wedi llofnodi isod, ar ôl archwilio’r ddogfen gwahoddiad i dendro a phob atodlen ac atodiad arall, drwy hyn yn cynnig darparu’r nwyddau, gwasanaethau neu waith fel y nodir yn y dogfennau hynny ac yn unol â’r dogfennau sydd ynghlwm i Gofal Cymdeithasol Cymru gan barhau am y cyfnod a nodir yn y contract. Rydym drwy hyn yn cyflwyno’n ffurfiol ein Dogfen Brisio, ac ardystiadau na fu unrhyw ymgais i gydgynllwynio a chydweithredu i’w cynnwys yng nghontract Gofal Cymdeithasol Cymru.

Os derbynnir y cynnig hwn, byddwn yn cyflawni’r cyfryw ddogfennau sydd yn ffurflen y contract cyn pen pum (5) niwrnod ar ôl derbyn cais i wneud hynny.

Yr wyf i/Yr ydym ni yn cytuno, cyn cyflawni unrhyw gontract ac atodlenni cysylltiedig yn sylweddol yn y ffurf a nodir yn y ddogfen gwahoddiad i dendro, y bydd derbyn y tendr hwn yn ysgrifenedig yn ffurfiol gan Gofal Cymdeithasol Cymru neu unrhyw rannau a nodir, ynghyd â’r dogfennau contract a gysylltir â hyn, yn ffurfio contract cyfrwymol rhwng Gofal Cymdeithasol Cymru a fy/ein sefydliad a enwir isod yn 4.

Rydym hefyd yn cytuno â Gofal Cymdeithasol Cymru mewn termau sy’n rhwymo mewn cyfraith i gydymffurfio â’r darpariaethau cyfrinachedd a nodir yn y ddogfen gwahoddiad i dendro.

Rwy’n gwarantu bod gennyf bob awdurdod sy’n ofynnol i lofnodi’r cyflwyniad tendr hwn ac rwy’n cadarnhau fy mod wedi cydymffurfio â holl ofynion y ddogfen gwahoddiad i dendro.

1. **Llofnod**

|  |  |  |
| --- | --- | --- |
| 1 | Enw Sefydliad: |  |
| 2 | Cyfeiriad: |  |
| 3 | Ebost: |  |
| 4 | Rhif Ffon: |  |
|  | I’w gwblhau gan Gyfarwyddwr / Ysgrifennydd y Cwmni neu berson arall sydd ag awdurdod addas | |
| 5 | Enw: |  |
| 6 | Safle: |  |
| 7 | Llofnod: |  |
| 8 | Dyddiad: |  |